მერი ბარა

მერი ტერესა ბარა (ინგლ. Mary Teresa Barra; დ. 24 დეკემბერი, 1961) — ამერიკელი ბიზნესმენი, General Motors-ის ქალი თავმჯდომარე და გენერალური დირექტორი 2014 წლის 15 იანვრიდან. იგი ავტომობილების მთავარი მწარმოებელი კომპანიის პირველი ქალი მმართველია. დირექტორობამდე იკავებდა GM-ის მსოფლიო პროდუქციის განვითარების, შესყიდვისა და მიწოდების ჯაჭვის ვიცე-პრეზიდენტის პოსტს.

 ადრეული ცხოვრება 
მერი ბარა მიჩიგანის შტატში დაიბადა. მისი მშობლები ფინური წარმოშობის არიან. იგი სწავლობდა Waterford Mott High School-ში.

 განათლება 
ბარამ მოიპოვა General Motors Institute-ის (ახლა Kettering University) მეცნიერების ბაკალავრის ხარისხი ელექტროინჟინერიაში 1885 წელს. მან ასევე მოიპოვა სტენფორდის ბიზნესის სამაგისტრო სკოლის ბიზნეს ადმინისტრირების მაგისტრის ხარისხი GM-ის სტიპენდიით 1990 წელს.

 კარიერა 

 General Motors 
ბარამ General Motors-ში მუშაობა დაიწყო 1980 წელს, როგორც co-op სტუდენტმა. მას ევალებოდა ავტომობილის ფრთებისა და კაპოტის შემოწმება, მიღებული გასამრჯელოთი კოლეჯის გადასახადს იხდიდა. მოგვიანებით მას მრავალი ინჟინერის და ადმინისტრაციული პოზიცია ეკავა, მათ შორის  Detroit/Hamtramck Assembly საწარმოს მენეჯერის.

2008 წლის თებერვალში იგი გახდა Global Manufacturing Engineering-ის ვიცე-პრეზიდენტი. 2009 წლის ივლისში დაწინაურდა Global Human Resources-ის ვიცე-პრეზიდენტის პოზიციაზე. 2011 წლის თებერვალში კი დასახელდა Global Product Development-ის ვიცე-პრეზიდენტად. ეს უკანასკნელი მოიცავდა დიზაინსაც; იგი მუშაობდა საავტომობილო პლატფორმების შემცირებაზე GM-ში. I2013 წლის აგვისტოში მისი მოვალეობა გაიზარდა და მოიცვა შესყიდვისა და მიწოდების ჯაჭვი.

ბარას დირექტორობისას გადაიდგა პირველი ნაბიჯი თვითმართვადი და ელექტრო მანქანების მიმართულებით, როცა General Motors-მა შეიძინა Strobe, თვითმართვად ტექნოლოგიებზე მომუშავე სტარტაპი. 2017 წელს General Motors-მა დაიწყო Chevy Bolt EV-ის (200 მილი გარბენით) გაყიდვა, რომლის ფასიც 40,000 დოლარზე ნაკლები იყო, შედეგად აჯობა კონკურენტ Tesla-ს.

2017 წელს ბარა იყო ყველაზე მაღალანაზღაურებადი Detroit Three მმართველი, მისმა ანაზღაურებამ 21.96 მილიონ აშშ დოლარს მიაღწია.

2018 წლის მონაცემებით, General Motors კომპანიებს შორის პირველ ადგილზეა გენდერული თანასწორობის კუთხით; გენდერის ნიშნით სახელფასო სხვაობა არ არსებობს.

 Walt Disney Company 
2017 წლის აგვისტოში Disney-ს დირექტორთა საბჭოს წევრად აირჩიეს.

 ჯილდოები 
2020 — „Forbes“-ის სიაში „მსოფლიოს 100 ყველაზე გავლენიანი ქალი“ დასახელდა N6.

2015 — Fortune-ის სიაში „ყველაზე გავლენიანი ქალები“ N1, 2020 — N2.

ჟურნალ Institutional Investor-ის top executives ყოველწლიურ მიმოხილვაში, ბარამ პირველი ადგილი დაიკავა საავტომობილო და ავტონაწილების სექტორში.

 პირადი ცხოვრება 
ბარა დაქორწინებულია ტონი ბარაზე, რომელიც Kettering University-ში სწავლის დროს გაიცნო, ჰყავთ ორი შვილი.

მისი საყვარელი მანქანებია შევროლე კამარო და Pontiac Firebird. იცის ცოტა ფინური.

 სქოლიო 

კატეგორია:დაბადებული 1961
კატეგორია:ცოცხალი ადამიანები